Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li ra t-Trattat dwar il-Funzjonament tal-Unjoni Ewropea. Sabiex jinkisbu l-għanijiet tar-Rakkomandazzjoni BERS/2012/2, l-awtoritajiet superviżorji nazzjonali (iktar 'il quddiem l-"ASN"), l-awtoritajiet makroprudenzjali nazzjonali u l-Awtorità Bankarja Ewropea (ABE) huma mitluba li jieħdu ċerti azzjonijiet fi ħdan il-limiti ta' żmien stipulati fit-Taqsima 2(3) tar-Rakkomandazzjoni BERS/2012/2. Fis-16 ta' Settembru 2014 il-Bord Ġenerali ddeċieda li jestendi xi limiti ta' żmien b'perijodi ta' sitt xhur sa tnax-il xahar. Skont il-kronoloġija riveduta, l-ABE għandha tibgħat lill-BERS rapport interim li jkun jinkludi l-ewwel valutazzjoni tar-riżultati tal-implimentazzjoni tar-Rakkomandazzjoni A(5) tar-Rakkomandazzjoni BERS/2012/2 sal-31 ta' Marzu 2016 u rapport finali lill-BERS u l-Kunsill tal-Unjoni Ewropea sat-30 ta' Ġunju 2016. Dawn ir-rapporti għandhom ikunu bbażati fuq id-dejta dwar pjanijiet ta' finanzjament sottomessi lill-ABE mill-ASN. Madankollu, l-ABE ddikjarat li mhux ser ikun possibbli li tikkonforma bis-sħiħ mal-limiti ta' żmien speċifikati minħabba dewmien fil-konsenja tad-dejta. L-objettiv ġenerali tal-BERS huwa li jipprevjeni jew itaffi riskji sistemiċi b'mod tempestiv u effettiv. Il-Bord Ġenerali jikkunsidra li jekk ir-rapport interim u dak finali dwar ir-Rakkomandazzjoni A(5) jingħaqdu f'rapport wieħed li għandu jintbagħat mill-ABE, u jekk il-limitu ta' żmien sa meta r-rapport għandu jintbagħat lill-BERS u lill-Kunsill jiżdied bi 12-il xahar addizzjonali, dan ma jippreġudikax il-funzjonament ordnat tas-swieq finanzjarji, u lanqas ma jimplika li r-Rakkomandazzjoni A(5) ser titħalla mhux implimentata. Il-Bord Ġenerali għalhekk għandu jestendi l-limitu ta' żmien relevanti sabiex jipprovdi lill-ABE bi żmien suffiċjenti sabiex tieħu l-passi meħtieġa għall-implimentazzjoni tar-Rakkomandazzjoni A(5). Għalhekk, id-Deċiżjoni BĊE/2012/2 għandha tiġi emendata kif meħtieġ, Ir-Rakkomandazzjoni BERS/2012/2 hija emendata skont kif ġej: It-Taqsima 2(3)(1) hija mibdula b'li ġej: sal-31 ta' Diċembru 2015, l-awtoritajiet superviżorji nazzjonali b'responsabbiltà għas-superviżjoni bankarja huma mitluba li jibagħtu lill-BERS rapport interim li jkun jinkludi l-ewwel valutazzjoni tar-riżultati tal-implimentazzjoni tar-Rakkomandazzjoni A(1) u (2); sal-31 ta' Lulju 2016, l-awtoritajiet superviżorji nazzjonali b'responsabbiltà għal superviżjoni bankarja huma mitluba li jibagħtu rapport finali dwar ir-Rakkomandazzjoni A(1) u (2) lill-BERS u lill-Kunsill; sal-31 ta' Diċembru 2015, l-awtoritajiet superviżorji nazzjonali u awtoritajiet oħrajn b'mandat makroprudenzjali huma mitluba li jibagħtu lill-BERS rapport interim li jkun jinkludi l-ewwel valutazzjoni tar-riżultati tal-implimentazzjoni tar-Rakkomandazzjoni A(3); sat-30 ta' Settembru 2016, l-awtoritajiet superviżorji nazzjonali u awtoritajiet oħrajn b'mandat makroprudenzjali huma mitluba li jibagħtu rapport finali dwar l-implimentazzjoni tar-Rakkomandazzjoni A(3) lill-BERS u lill-Kunsill; sat-30 ta' Ġunju 2014, l-ABE hija mitluba li tibgħat il-linji gwida msemmija fir-Rakkomandazzjoni A(4) lill-BERS u lill-Kunsill; sal-31 ta' Marzu 2017, l-ABE hija mitluba li tibgħat rapport dwar l-implimentazzjoni tar-Rakkomandazzjoni A(5) lill-BERS u lill-Kunsill."; fl-Anness, il-punt V.1.3.1 huwa mibdul b'dan li ġej: L-awtoritajiet superviżorji nazzjonali b'responsabbiltà għas-superviżjoni bankarja, l-awtoritajiet superviżorji nazzjonali u awtoritajiet oħrajn b'mandat makroprudenzjali u l-ABE huma mitluba jirrapportaw lill-BERS u l-Kunsill dwar l-azzjonijiet meħuda b'risposta għal din ir-Rakkomandazzjoni, jew li jiġġustifikaw b'mod adegwat kull inazzjoni, skont il-kronoloġija li ġejja: sal-31 ta' Diċembru 2015, l-awtoritajiet superviżorji nazzjonali b'responsabbiltà għas-superviżjoni bankarja huma mitluba li jibagħtu lill-BERS rapport interim li jkun jinkludi l-ewwel valutazzjoni tar-riżultat tal-implimentazzjoni tar-Rakkomandazzjonijiet A(1) u (2); sal-31 ta' Lulju 2016, l-awtoritajiet superviżorji nazzjonali b'responsabbiltà għal superviżjoni bankarja huma mitluba li jibagħtu rapport finali dwar ir-Rakkomandazzjonijiet A(1) u (2) lill-BERS u lill-Kunsill; sal-31 ta' Diċembru 2015, l-awtoritajiet superviżorji nazzjonali u awtoritajiet oħrajn b'mandat makroprudenzjali huma mitluba li jibagħtu lill-BERS rapport interim li jkun jinkludi l-ewwel valutazzjoni tar-riżultat tal-implimentazzjoni tar-Rakkomandazzjoni A(3); sat-30 ta' Settembru 2016, l-awtoritajiet superviżorji nazzjonali u awtoritajiet oħrajn b'mandat makroprudenzjali huma mitluba li jibagħtu rapport finali dwar l-implimentazzjoni tar-Rakkomandazzjoni A(3) lill-BERS u lill-Kunsill; sat-30 ta' Ġunju 2014, l-ABE hija mitluba li tibgħat il-linji gwida msemmija fir-Rakkomandazzjoni A(4) lill-BERS u lill-Kunsill; sal-31 ta' Marzu 2017, l-ABE hija mitluba li tibgħat rapport dwar l-implimentazzjoni tar-Rakkomandazzjoni A(5) lill-BERS u lill-Kunsill.". Magħmul fi Frankfurt am Main, il-21 ta' Marzu 2016. Il-Qorti Ewropea tal-Awdituri b'dan tinfurmak li r-Rapport Speċjali Nru 10/2016 "Jeħtieġ li jsir aktar titjib biex tiġi żgurata l-implimentazzjoni effettiva tal-proċedura ta' defiċit eċċessiv" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu Il-Bord għandu l-missjoni li jikkontribwixxi b'kapaċità ta' konsulenza għall-eżerċizzju tal-funzjonijiet tal-Kummissjoni fis-sorveljanza fiskali multilaterali taż-żona tal-euro kif stabbilit fl-Artikoli 121, 126 u 136 tat-TFUE. Il-kompiti tal-Bord huma dawn li ġejjin: Il-Bord għandu jipprovdi lill-Kummissjoni b'evalwazzjoni tal-implimentazzjoni tal-qafas fiskali tal-Unjoni, b'mod partikolari fir-rigward tal-konsistenza orizzontali tad-deċiżjonijiet u tal-implimentazzjoni tas-sorveljanza baġitarja, ta' każijiet partikolarment serji ta' nuqqas ta' konformità mar-regoli, u tal-adegwatezza tal-pożizzjoni fiskali reali fil-livell taż-żona tal-euro u fil-livell nazzjonali. F'din l-evalwazzjoni, il-Bord jista' wkoll jagħmel suġġerimenti għall-iżvilupp futur tal-qafas fiskali tal-Unjoni. Il-Bord għandu jagħti parir lill-Kummissjoni dwar il-pożizzjoni fiskali prospettiva xierqa għaż-żona tal-euro kollha kemm hi bbażata fuq ġudizzju ekonomiku. Huwa jista' jagħti pariri lill-Kummissjoni dwar il-pożizzjonijiet fiskali nazzjonali xierqa li huma konsistenti mal-parir tiegħu dwar il-pożizzjoni fiskali aggregata taż-żona tal-euro fir-regoli tal-Patt ta' Stabbiltà u Tkabbir. Fil-fatt, meta jidentifika r-riskji li jipperikolaw it-tħaddim xieraq tal-Unjoni Ekonomika u Monetarja, il-Bord għandu jakkumpanja l-parir tiegħu b'konsiderazzjoni speċifika tal-għażliet ta' politika disponibbli fil-Patt ta' Stabbiltà u Tkabbir. Il-Bord ikun magħmul minn President u erba' Membri (minn hawn 'il quddiem "il-President" u "l-Membru/i"). Il-President tal-Bord ikun responsabbli biex jissorvelja l-prestazzjoni tal-kompiti fdati lill-Bord u biex jiżgura t-tħaddim tajjeb tiegħu. Huwa għandu jsejjaħ u jippresiedi l-laqgħat tal-Bord. B'mod partikolari, il-President ikun responsabbli: li jiżgura li l-mandat fdat lill-Bord jitwettaq b'suċċess filwaqt li josserva l-ogħla standards etiċi u kwalitattivi; li jsejjaħ u jippresjedi l-laqgħat tal-Bord, filwaqt li jkun appoġġat mis-Segretarjat, u li jiżgura li josserva r-Regoli ta' Proċedura tal-Bord; li jimmaniġġja l-Bord u jieħu r-responsabbiltà globali għall-operazzjonijiet tiegħu u għall-implimentazzjoni tal-programm ta' ħidma annwali; li jirrappreżenta lill-Bord f'kuntatti mal-Kummissjoni u ma' korpi u ma' organizzazzjonijiet nazzjonali u internazzjonali oħrajn tal-UE; li jippreżenta r-rapport annwali tal-Bord. Il-Membri jikkontribwixxi b'mod attiv għall-ħidma tal-Bord u jieħdu sehem fis-sessjonijiet eżekuttivi tiegħu. Kull Membru għandu jirrapporta lill-President dwar il-kontribut individwali tiegħu/tagħha. B'mod partikolari, kull Membru jkun obbligat li: jiżgura l-kisba tal-objettivi u l-kompiti għal twettiq b'suċċess tal-mandat fdat lill-Bord filwaqt li josserva l-ogħla standards etiċi u kwalitattivi; jikkontribwixxi għad-determinazzjoni tal-prijoritajiet għall-ippjanar strateġiku tal-Bord; jikkontribwixxi għall-iżvilupp u t-titjib ta' għodod analitiċi meħtieġa għat-twettiq tal-mandat tal-Bord. L-ispejjeż għall-ivvjaġġar u s-sussistenza li jagħmlu l-President tal-Bord u l-Membri jitħallsu lura mill-Kummissjoni wara talba b'dokumenti ġustifikattivi skont id-dispożizzjonijiet fis-seħħ fi ħdan il-Kummissjoni. Barra minn hekk, jingħata kumpens għas-sussistenza għal kull jum biex ikopri spejjeż oħra bħall-ikliet. L-ispejjeż jiġu rimburżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi. Il-Bord għandu jkollu s-Segretarjat tiegħu għal appoġġ analitiku, statistiku, amministrattiv u loġistiku. Il-Kumissjoni se taħtar Kap tas-Segretarjat, wara li tikkonsulta mal-President, għal perjodu ta' tliet snin, li jista' jiġġedded darba. Il-Kap tas-Segretarjat jgħin fl-istabbiliment tal-Bord. Il-membri l-oħra tas-Segretarjat jintgħażlu fuq il-bażi ta' livelli għolja ta' kwalifiki u esperjenza f'oqsma rilevanti għall-attività tal-Bord u jiġu assenjati jew marbuta (mis à disposition). Is-Segretarjat huwa marbut, għal finijiet amministrattivi, mas-Segretarjat Ġenerali tal-Kummissjoni. Fit-twettiq tal-kompiti tagħhom, il-membri tal-Bord għandhom jaġixxu indipendentement u la għandhom ifittxu u lanqas jieħdu struzzjonijiet mill-istituzzjonijiet jew mill-korpi tal-Unjoni, jew minn xi gvern ta' xi Stat Membru jew minn xi entità pubblika jew privata oħra. Il-membri tas-segretarjat jieħdu struzzjonijiet mingħand il-Bord biss. Il-membri tal-Bord għandhom jiddivulgaw kull kunflitt ta' interess potenzjali fir-rigward ta' valutazzjoni jew opinjoni partikolari lill-President, li għandu jieħu kull miżura xierqa, u jista' jiddeċiedi li l-membru konċernat ma jiħux sehem fit-tħejjija u l-adozzjoni ta' dik il-valutazzjoni jew opinjoni. Rigward il-President, kull diffikultà bħal din tiġi solvuta permezz ta' deċiżjoni tal-Bord. Sabiex jiġu kkunsidrati għall-fażi tal-għażla, il-kandidati jridu jilħqu l-kriterji formali li ġejjin sad-data tal-għeluq tal-applikazzjonijiet: livell ta' edukazzjoni li jikkorrispondi għal studji universitarji mitmuma, iċċertifikati b'diploma, meta l-perjodu normali tal-edukazzjoni universitarja jkun ta' erba' snin jew aktar; jew livell ta' edukazzjoni li jikkorrispondi għal studji universitarji mitmuma, iċċertifikati b'diploma u esperjenza professjonali xierqa ta' mill-inqas sena meta l-perjodu normali ta' edukazzjoni universitarja jkun tal-inqas tliet snin (din is-sena ta' esperjenza professjonali ma tistax tkun inkluża fl-esperjenza professjonali post-universitarja meħtieġa hawn fuq); Kull applikazzjoni trid timtela b'waħda mil-lingwi uffiċjali tal-Unjoni Ewropea, u tindika biċ-ċar in-nazzjonalità tal-applikant u tinkludi d-dokumentazzjoni meħtieġa. L-applikanti interessati huma mitluba jressqu l-applikazzjonijiet tagħhom f'format elettroniku lill-Kummissjoni Ewropea fl-indirizz li ġej: EFB-Secretariat@ec.europa.eu Applikazzjoni titqies bħala ammissibbli biss jekk tintbagħat qabel l-iskadenza u tinkludi d-dokumenti msemmija hawn taħt. Id-dokumenti ġustifikattivi jistgħu jintalbu aktar 'il quddiem. Kull applikazzjoni għandha tinkludi d-dokumenti ġustifikattivi li ġejjin: Ittra li tispjega l-motivazzjoni għat-tweġiba għal din is-sejħa; Stqarrija li telenka kunflitti ta' interess possibbli li jirriżultaw mis-sħubija fl-EFB fir-rigward ta' xogħlijiet oħra miżmuma mill-kandidat. Il-proċedura tal-għażla se tikkonsisti f'valutazzjoni tal-applikazzjonijiet skont il-kriterji stabbiliti hawn taħt, segwiti mill-istabbiliment ta' lista tal-iktar applikanti adegwati. L-applikanti li jitqiesu bħala l-aktar xierqa jistgħu jiġu mistiedna għal intervista qabel isiru d-deċiżjonijiet tal-ħatra. Il-President tal-Bord u membru wieħed jinħatru mill-Kummissjoni fuq proposta tal-President, wara li jkun ikkonsulta l-Viċi President għall-Euro u d-Djalogu Soċjali u l-Kummissarju għall-Affarijiet Ekonomiċi u Finanzjarji, it-Tassazzjoni u d-Dwana. It-tliet membri l-oħra għandhom jinħatru mill-Kummissjoni fuq proposta tal-President, wara li jikkonsulta l-kunsilli fiskali nazzjonali, il-Bank Ċentrali Ewropew u l-Grupp ta' Ħidma tal-Grupp tal-Euro. Għall-membri kollha tal-Bord, inkluż għall-President, tapplika politika ta' opportunitajiet indaqs. Il-Kummissjoni se tqis il-kriterji li ġejjin meta tivvaluta l-applikazzjonijiet: Kompetenza u esperjenza ppruvati u rilevanti min-naħa tal-applikanti li juru li huma esperti internazzjonali rispettati f'dak li għandu x'jaqsam mal-makroekonomija, mal-finanzi pubbliċi, mal-politika fiskali u mal-ġestjoni baġitarja; Għarfien profond tal-qafas fiskali tal-UE u r-rwol tiegħu għall-funzjonament tal-UE u tal-UEM; Kompetenza u esperjenza ppruvati u rilevanti fit-tfassil tal-politika ekonomika; preferibbilment miksuba mix-xogħol f'istituzzjonijiet ta' tfassil tal-politika, istituzzjonijiet ta' konsulenza politika jew istituzzjonijiet akkademiċi; Għarfien tal-istituzzjonijiet tal-UE u l-proċessi tat-teħid tad-deċiżjonijiet tal-UE u r-rwol tal-Kummissjoni Ewropea Esperjenza fit-twettiq ta' analiżi ekonomika minn perspettiva orizzontali bejn pajjiż u ieħor, tkun ta' vantaġġ Il-kapaċità ta' żvilupp u implimentazzjoni ta' viżjoni strateġika; Sens qawwi ta' responsabbiltà, sejba ta' soluzzjonijiet, inizjattiva u integrità; kif ukoll Ħiliet ta' komunikazzjoni orali u miktuba eċċellenti sabiex wieħed jikkoordina, jikkomunika u jikkopera b'mod effiċjenti mal-partijiet ikkonċernati interni u esterni. Għarfien tajjeb tal-Ingliż huwa essenzjali. Il-President tal-Bord se jeħtieġlu juri ħiliet maniġerjali u l-abbiltà li jibni relazzjonijiet ta' ħidma bbażati fuq il-fiduċja. Esperjenza professjonali ta' tmexxija ta' organizzazzjoni f'pożizzjoni eżekuttiva ta' livell għoli fil-qasam rilevanti jkun ta' vantaġġ. Fil-proċess tal-għażla, il-Kummissjoni se tagħmel ħilitha biex jintlaħaq bilanċ f'termini ta' rappreżentanza tal-applikanti, is-sess u l-oriġini ġeografika tagħhom, filwaqt li jitqiesu l-kompiti speċifiċi tal-Bord Fiskali Ewropew u t-tip ta' kompetenza meħtieġa. L-intervisti tal-għażla huma previsti li jsiru f'Ġunju sabiex jiġi żgurat li l-Bord Fiskali Ewropew ikun stabbilit u operattiv sa Settembru 2016. Għal aktar tagħrif ibgħat e-Mail lil EFB-Secretariat@ec.europa.eu jew ċempel lis-Segretarjat fuq dan in-numru: +32 22920875 L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.8009 — CPPIB/GIP/Pacific National Business of Asciano, f'dan l-indirizz:
Extracted from C_140_2016.html